CELEX: 62017CN0480
Language: et
Date: 2017-08-09 00:00:00
Title: Kohtuasi C-480/17: Eelotsusetaotlus, mille on esitanud Finanzgericht Köln (Saksamaa) 9. augustil 2017 – Frank Montag versus Finanzamt Köln-Mitte

13.11.2017   
            
            
               ET
            
            
               Euroopa Liidu Teataja
            
            
               C 382/32
            
         Eelotsusetaotlus, mille on esitanud Finanzgericht Köln (Saksamaa) 9. augustil 2017 – Frank Montag versus Finanzamt Köln-Mitte
   (Kohtuasi C-480/17)
   (2017/C 382/39)
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Köln
   
      Põhikohtuasja pooled
   
   
      Kaebaja: Frank Montag
   
      Vastustaja: Finanzamt Köln-Mitte
   
      Eelotsuse küsimused
   
   
               1.
            
            
               Kas ELTL artikliga 49 koostoimes artikliga 54 on vastuolus liikmesriigi õiguses ette nähtud kord, mille kohaselt ei saa mitteresidendist maksukohustuslase poolt kutsealasesse pensioniskeemi tehtud kohustuslikke sissemakseid (mis põhinevad asjaomases liikmesriigis tegutseva advokatuuri liikmesusel, mis on kutsetegevust reguleerivatest õigusnormidest tulenevalt kohustuslik tegutsemiseks mitmes liikmesriigis) piiratud maksukohustuse korral maksustatavast tulust maha arvata, kui residendist maksukohustuslasel, kellel on täieulatuslik tulumaksukohustus, võimaldatakse liikmesriigi õiguses sätestatud piirmäära ulatuses need maksustatavast tulust maha arvata?
            
         
               2.
            
            
               Kas ELTL artikliga 49 koostoimes artikliga 54 on vastuolus esimeses küsimuses kirjeldatud kord, kui maksukohustuslane teeb kutsealasesse vanaduspensioniskeemi peale kohustuslike sissemaksete ka vabatahtlikke täiendavaid sissemakseid, mida liikmesriik ei võimalda maksustatavast tulust maha arvata, kuigi on võimalik, et hilisem pension maksustatakse samas liikmesriigis selle riigi õiguse alusel ka piiratud maksukohustuse korral?
            
         
               3.
            
            
               Kas ELTL artikliga 49 koostoimes artikliga 54 on vastuolus esimeses küsimuses kirjeldatud kord, kui maksukohustuslane olenemata advokatuuri kuulumisest ja kutsealasesse vanaduspensioniskeemi sissemaksete tegemisest teeb vabatahtliku pensionifondi sissemakseid, mida liikmesriik ei võimalda maksustatavast tulust maha arvata, kuigi on võimalik, et hilisem pension maksustatakse samas liikmesriigis selle riigi õiguse alusel ka piiratud maksukohustuse korral?